कहा- कांग्रेस आतंक के आकाओं को बचाती है, तुष्टीकरण बढ़ाती है
PM Narendra Modi Karnataka Election Campaign - PM Modi Attacks On Ashok Gehlot Govt. राजस्थान में चुनावी साल शुरू होने के साथ ही सियासी बयानबाजी का सिलसिला भी शुरू हो गया है। बुधवार को प्रधानमंत्री नरेंद्र मोदी ने राजस्थान की कांग्रेस सरकार पर निशाना साधा।
राजस्थान में चुनावी साल शुरू होने के साथ ही सियासी बयानबाजी का सिलसिला भी शुरू हो गया है। बुधवार को प्रधानमंत्री नरेंद्र मोदी ने राजस्थान की कांग्रेस सरकार पर निशाना साधा। उन्होंने दक्षिण कर्नाटक के मुदबिदारी में जनसभा को संबोधित करते हुए कहा- राजस्थान में कांग्रेस आतंक के आकाओं को बचाती है। तुष्टीकरण को बढ़ाती है।
पीएम मोदी ने कहा कि राजस्थान में कुछ साल पहले बम धमाका हुआ था। इसमें 50 से ज्यादा लोग मारे गए थे। आप कल्पना कीजिए कितना भयंकर षड्यंत्र हुआ होगा। इसमें 50 से ज्यादा लोग मारे गए। वहां की कांग्रेस सरकार की पुलिस ने ऐसा काम किया। धमाका करने वाले सारे के सारे दोषी निर्दोष होकर जेल से छूट गए। उनको सजा नहीं दिलवाई। तुष्टिकरण की यही नीति कांग्रेस के एकमात्र पहचान है। क्या ऐसी कांग्रेस पार्टी को आप कर्नाटक में आने देंगे।
दरअसल, राजस्थान में साल 2008 के दौरान जयपुर में सीरियल ब्लास्ट हुए थे। जिसमें 71 लोगों की मौत हो गई थी। जबकि 185 लोग घायल हुए थे। इस मामले में राजस्थान हाईकोर्ट ने सरकार की कमजोर पैरवी करने के बाद फरवरी में सभी आरोपियों को बरी कर दिया था। जिसके बाद राजस्थान बीजेपी ने इसे कांग्रेस सरकार की लापरवाही करार दिया था।
इसके बाद पीड़ित परिवारों के साथ मिल बीजेपी ने जहां जयपुर में विरोध मार्च निकला था। वहीं जयपुर ब्लास्ट मामले के आरोपियों पीड़ित परिवारों ने सुप्रीम कोर्ट में एसएलपी दायर की थी। जबकि इस मामले में कांग्रेस सरकार ने पैरवी कर रहे वकील को हटाकर सुप्रीम-कोर्ट में फिर से याचिका दायर करने की बात कही थी।
बता दें कि प्रधानमंत्री नरेंद्र मोदी ने बुधवार को कर्णाटक चुनाव प्रचार करने पहुंचे थे। जहां उन्होंने राजस्थान की कांग्रेस सरकार पर निशाना साध आम जनता से कांग्रेस के खिलाफ वोट करने की अपील की। इस दौरान प्रधानमंत्री ने अपने भाषण से पहले तीन बार बजरंगबली का जयकारा लगाया। इसके साथ ही उन्होंने अपना संबोधन खत्म होने के बाद भी तीन बार जनता से बजरंगबली की जय-जयकार करवाई। उन्होंने कहा- जब पोलिंग बूथ में बटन दबाओ तो जय बजरंगबली बोल कर इन्हें (कांग्रेस को) सजा दे देना।
ये भी पढ़ें
'बजरंग दल कर रहा अपराधियों की भर्ती':मंत्री मेघवाल बोले- कर्नाटक, राजस्थान अलग-अलग नहीं, 'जय श्रीराम' के नारे के साथ अपराध की छूट नहीं
कर्नाटक में कांग्रेस के घोषणा पत्र के बाद सियासत तेज हो गई है। इसमें पॉपुलर फ्रंट ऑफ इंडिया (PFI) के साथ बजरंग दल पर भी बैन लगाने का वादा किया गया है। राजस्थान के आपदा राहत मंत्री गोविंद मेघवाल ने प्रदेश में बजरंग दल पर बैन करने के सवाल पर कहा- कर्नाटक और राजस्थान अलग-अलग नहीं हैं। (पूरी खबर पढ़ें)